b'\n_START_ARTICLE_\nCasa Prenc\xc3\xa9s\n_START_SECTION_\nDescripci\xc3\xb3\n_START_PARAGRAPH_\nSituat al carrer Major, prop de l\'esgl\xc3\xa9sia parroquial. Edifici cantoner de planta rectangular i tres crugies. Consta de planta baixa, dos pisos i golfes i coberta a tres vessants. Al centre del frontis hi ha un portal d\'arc escarser amb l\'intrad\xc3\xb3s motllurat i una orla molt ornamentada a la clau, on hi consta el nom de "JOSE MONTE " i l\'any "1860". Les obertures estan distribu\xc3\xafdes seguint quatre eixos, que no coincideixen amb el del portal principal, per\xc3\xb2 s\xc3\xad que ho fan amb els dos portals que hi ha als extrems. S\xc3\xb3n totes d\'arc pla arrebossat i es troben ressaltades amb diferent tonalitat, les del primer i segon pis amb sortida a un balc\xc3\xb3. L\'acabat exterior de l\'edifici \xc3\xa9s arrebossat i pintat, amb els angles amb carreus vistos i els nivells de forjat delimitats amb diferent tonalitat.'